kardosdrur/scandi-wiki huggingface dataset:
Religion i Israel

Israel er det eneste land i verden hvor jødedommen er størsteparten af indbyggernes religion. Israel blev etableret som et hjemland for det jødiske folk og er ofte refereret til som den jødiske stat. Landets tilbagevendingslov giver alle jøder og de af jødisk slægt retten til at få israelsk statsborgerskab. Ifølge Israels statistiske centralbureau, viste folketallet i 2005 76,1 % jøder, 16,2 % muslimer, 2,1 % kristne, og 1,6 % drusere, med de resterende 3,9 % ikke klassificeret efter en religion Omtrent 68 % af de israelske jøder er født i Israel, 22 % er immigranter fra Europa og Amerika og ti procent er immigranter fra Asien og Afrika (inkluderet Den arabiske verden). 

Den religiøse tilknytning mellem israelske jøder varierer kraftigt. I 2006 definerede 10 % af israelske jøder sig selv som harediske; en lige stor gruppe definerede sig som "religiøse"; 14 % som "religiøse-traditionalister"; 22 % som "ikke-religiøse-traditionalister" (ikke bogstavtro tolkning af jødisk lov eller halakha); og 44 % som "sekulære". "Af alle israelske jøder tror 65 % på Gud og 85 % deltager i et Sedermåltid. Andre kilder indikerer at mellem 15 % og 37 % af israelerne identificerer sig selv som enten agnostikere eller ateister. 20 % anser sig selv som "sekulære jøder". Majoriteten af israelske jøder, 55 %, siger de er "traditionelle". De genværende 17 procenter definerer sig selv som ortodokse jøder.

Muslimer udgør 16,2 % af befolkningen, og er dermed Israels største religiøse minoritet. Israelske arabere, som udgør 19,8 % af befolkningen, bidrager betydeligt til denne andel siden over fire femtedele (82,6 %) af dem er muslimer. Af de genværende israelske arabere er 8,8 % kristne og 8,4 % drusere. Medlemmer af andre religiøse grupper, som buddhister og hinduister, er også repræsenteret i Israel, dog i små grupper.

Byen Jerusalem har en speciel plads i hjerterne til jøder, muslimer og kristne, og har mange vigtige religiøse steder såsom Grædemuren, Tempelbjerget, Al-Aqsa-moskéen og Den hellige gravs kirke. Der ligger flere vigtige religiøse landemærker på Vestbredden, blandt dem Jesu fødested og Rakels hvilested i Betlehem, og patriarkernes hule i Hebron. Det administrative centrum for Bahai og Bábs gravmæle er lokaliseret i Bahá'ís verdenscenter i Haifa, og troslederen er begravet i Akko. Hvis man ser væk fra vedligeholdspersonalet er der ikke noget Bahai-samfund i Israel, selv om det er en destination for pilgrimmer.

Referencer 

Israels demografi
Jødedom
Israel
Vejle Sygehus Station

Vejle Sygehus Station er en dansk jernbanestation i den nordlige del af byen Vejle i Østjylland. Den er navngivet efter Vejle Sygehus, som ligger lige ved siden af stationen.

Vejle Sygehus Station ligger på jernbanestrækningen fra Vejle til Holstebro. Stationen åbnede i 1993. Den betjenes i dag af tog fra jernbaneselskaberne DSB og Arriva, der kører hyppige tog mellem Vejle og Struer.

Referencer

Eksterne henvisninger 
 Vejle Sygehus Station på dsb.dk
 Vejle Sygehus Station på arriva.dk

Stationer på Vejle-Holstebro-banen
Sygehus Station
Vinderup Station

Vinderup Station er en dansk jernbanestation i stationsbyen Vinderup mellem Struer og Skive i det nordlige Vestjylland.

Stationen ligger på jernbanestrækningen Langå-Struer. Den åbnede i 1865, da etapen fra Skive til Struer af Langå-Struer-banen blev indviet. Den nuværende stationsbygning fra 1915 er tegnet af Heinrich Wenck og afløste den første stationsbygning. Ved stationen var der mellem 1865 og 1908 et vandtårn. I 1973 blev stationen reduceret til at være et trinbræt.

Referencer

Litteratur

Eksterne henvisninger 
Vinderup Station på dsb.dk
Vinderup Station på arriva.dk

Stationer på Langå-Struer-banen
Station
Heinrich Wenck
Yara International

Yara er en norsk virksomhed, som fremstiller gødning og kemikalier. Yara blev etableret i 1905 under navnet Norsk Hydro og var verdens første producent af mineralske gødninger. Selskabet blev i 2004 udskilt fra Norsk Hydro. I Danmark har Yara hovedkontor i Fredericia og gødningsterminaler i Randers og Vordingborg. Yara Danmark A/S driver derudover lagre og produktionsanlæg, som f.eks. salpetersyre terminalen på Prøvestenen i København og Flex Gødning på Masnedø. 

Yara havde ved slutningen af 2018 ca. 17.000 ansatte og salg til mere end 160 forskellige lande verden over. Den norske stat er med 36% af aktiekapitalen selskabets største aktionær.

I Danmark har Yara hovedsæde i Fredericia og afdelinger i København, Randers og Vordingborg.

Kemivirksomheder fra Norge
Etableret i 1905
Højslev Station

Højslev Station er en dansk jernbanestation i stationsbyen Højslev Stationsby i Midtjylland.

Stationen ligger på jernbanestrækningen fra Langå til Struer. Den åbnede i 1865, da etapen fra Viborg til Skive af Langå-Struer-banen blev indviet.

Referencer

Litteratur

Eksterne henvisninger 
 Højslev Station på dsb.dk
 Højslev Station på arriva.dk

Stationer på Langå-Struer-banen
Bygninger, konstruktioner og anlæg i Skive Kommune
Aitor González

Aitor González Jiménez (født 27. februar 1975 i Zumárraga), er en tidligere professionel spansk landevejscykelrytter.

Han startede sin professionelle karriere i 1998 for Avianca-Telecom og det sidste hold han kørte for var Euskaltel-Euskadi. I 2002 vandt han Vuelta a España for cykelholdet Kelme, og er også 2005 vinderen af Tour de Suisse. Han har tre etapesejre i 2002-udgaven af Vuelta a España, to i Giro d'Italia i 2002, en i Giro d'Italia i 2003 og en i Tour de France 2004. I 2005 blev han udelukket i to år for dopingbrug.

Højdepunkter 
 Sejr i Tour de Suisse i 2005.
 Etapesejer på etape 14. i Tour de France 2004
 Sejr i Vuelta a España i 2002.

Referencer

Eksterne henvisninger 

 

Mandlige cykelryttere fra Spanien
Vuelta a España-vindere
Spaniere i 1900-tallet
Spaniere i 2000-tallet
Israels statistiske centralbureau

Israels statistiske centralbureau (hebraisk: הלשכה המרכזית לסטטיסטיקה, HaLishka HaMerkazit LeStatistika), forkortet CBS, er et israelsk departement etableret i 1949 for at udføre videnskabelige undersøgelser og publiserede statistiske data for alle aspekter af israelsk liv, inkluderer befolkning, samfund, økonomi, industri, uddannelse og fysisk infrastruktur

CBS er styret af en rigsstyrende statistikker, som er udnævnt på anbefaling fra statsministeren.

Hovedkvarteret befinder sig i Jerusalems nabolag, men en anden gren i Tel Aviv.

Referencer

Eksterne links 
 Officiel hjemmeside
 CBS's slutning af 2005 og midlertidig slutning af 2006, israelske byer og landsbyers befolkning (PDF-format)

Statistiske centralbureau
Myndigheder
Stoholm Station

Stoholm Station er en dansk jernbanestation i stationsbyen Stoholm i Midtjylland.

Stationen ligger på jernbanestrækningen fra Langå til Struer. Den åbnede i 1865, da etapen fra Viborg til Skive af Langå-Struer-banen blev indviet.

Referencer

Litteratur

Eksterne kilder/henvisninger 
 Stoholm Station på dsb.dk
 Stoholm Station på arriva.dk

Stationer på Langå-Struer-banen
Station
Kenneth Greve

Kenneth Greve (født 11. august 1968) er en dansk solodanser og koreograf, der var tilknyttet Den Kongelige Ballet og fra august 2008 indtil 2018 Den Finske Nationalballet som direktør.

Han var elev ved Det Kongelige Teaters Balletskole fra 1976 og siden ved School of American Ballet. Han har blandt andet været danser ved New York City Ballet, Pariseroperaen, Stuttgart Balletten og Wiener Staatsoper. 1992–2008 var han tilknyttet Den Kongelige Ballet i København.

Balletdansere fra Danmark
Personer i Kraks Blå Bog
Rødkærsbro Station

Rødkærsbro Station er en dansk jernbanestation i stationsbyen Rødkærsbro i Midtjylland.

Stationen ligger på jernbanestrækningen Langå–Struer og åbnede i 1863, da etapen fra Langå til Viborg af Langå-Struer-banen blev indviet. Fra 1912 til 1968 var stationen også den nordlige endestation for Silkeborg-Kjellerup-Rødkjærsbro Jernbane.

Historie 
Stationen blev oprettet på Langå-Viborg Jernbane, der blev indviet 21. juli 1863. Den nuværende stationsbygning blev opført i 1911 inden åbningen af Rødkjærsbro-Kjellerup Banen i 1912. Den blev i 1924 forlænget til Silkeborg og skiftede navn til Silkeborg-Kjellerup-Rødkjærsbro Jernbane. Stationen havde drejeskive og etsporet remise, da den var endestation for privatbanen.

Kjellerupbanen blev nedlagt i 1968. Det har været på tale at rive stationsbygningen ned, men den er stadig beboet foroven og under renovering i stueetagen.

Referencer

Litteratur

Eksterne kilder/henvisninger 

Rødkærsbro Station på dsb.dk
Rødkærsbro Station på arriva.dk

Stationer på Langå-Struer-banen
Heinrich Wenck
Bygninger, konstruktioner og anlæg i Viborg Kommune
Bjerringbro Station

Bjerringbro Station er en dansk jernbanestation i stationsbyen Bjerringbro i Midtjylland.

Stationen ligger på jernbanestrækningen Langå–Struer og åbnede i 1863, da etapen fra Langå til Viborg af Langå-Struer-banen blev indviet.

Referencer

Litteratur

Eksterne henvisninger 
Bjerringbro Station på dsb.dk
Bjerringbro Station på arriva.dk

Stationer på Langå-Struer-banen
Station
Ulstrup Station

Ulstrup Station er en dansk jernbanestation i stationsbyen Ulstrup i Østjylland.

Stationen ligger på jernbanestrækningen fra Langå til Struer og åbnede i 1868, fem år efter jernbanen fra Langå til Viborg var blevet indviet.

Referencer

Litteratur

Eksterne henvisninger
Ulstrup Station på dsb.dk
Arriva

Stationer på Langå-Struer-banen
Bygninger, konstruktioner og anlæg i Favrskov Kommune
Rik Van Looy

Henri ("Rik") Van Looy (født 20. december 1933) er en tidligere belgisk professionel cykelrytter. Han gik under kaldenavnene Kongen af Klassikerne eller Kejseren af Herentals (efter den landsby i Flandern, hvor han boede). Han blev verdensmester to gange, og var den første til at vinde alle de fem største klassikere i cykelsporten – de såkaldte "monumenter".

Som amatør deltog han i OL 1952 i Helsinki, og her måtte han udgå af linjeløbet, men skønt han udgik var han dog med til at vinde holdløbet, da hans tre landsmænd, André Noyelle (nummer ét), Robert Grondelaers (nummer to) og Lucien Victor (nummer fire) kørte godt nok til at hente guldmedaljerne (kun resultaterne for de tre bedste fra hvert land blev regnet med).

Sejre 
 Grønne pointtrøje i Tour de France (1963)
 Milano-Sanremo (1958)
 Flandern Rundt (1959, 1962)
 Holland Rundt (1956, 1957)
 Gent-Wevelgem (1956, 1957, 1962)
 Lombardiet Rundt (1959)
 Paris-Roubaix (1961, 1962, 1965)
 Liège-Bastogne-Liège (1961)
 Verdensmesterskabet: Guld i 1960 og 1961, sølv i 1956 og 1963)

Referencer

Eksterne henvisninger 

 

Mandlige cykelryttere fra Belgien
Verdensmestre i landevejsløb
Deltagere for Belgien ved sommer-OL 1952
Olympiske mestre fra Belgien
Hospice

Et hospice er en institution for uhelbredeligt syge og døende patienter, hvor den helbredende behandling er definitivt opgivet til fordel for en aktivt lindrende indsats; en såkaldt palliativ behandling. Personalet er det kendte fra det traditionelle plejehjem – sygeplejersker, social- og sundhedsassistenter, social- og sundhedshjælpere, beskæftigelsesvejledere og fysioterapeuter, men i modsætning til det traditionelle plejehjem har man på et hospice mere fokus på omsorg og livskvalitet, og der planlægges i høj grad i samarbejde med den enkelte beboer. Hospicer udfører normalt ikke behandling, der har til formål at diagnosticere eller kurere patienterne.

Hospice-idéen stammer 1960'ernes England, hvor den såkaldte hospice-bevægelse opstod, med Cicely Saunders' grundlæggelse af det første moderne hospice.

I Danmark 
I Danmark fandtes der i september 2023 19 hospicer, der alle drives som selvejende institutioner med driftsoverenskomst med det respektive regionsråd. Derudover findes to hospicer til børn; Lukashuset i Region Hovedstaden og Strandbakkehuset i Region Midtjylland med hver 4 pladser.

Referencer

Eksterne henvisninger 
 Hospice Forum Danmarks hjemmeside 

Sundhedsvæsen
Plejeinstitutioner
Vestre Strandallé Station

Vestre Strandallé Station er en letbanestation og tidligere jernbanestation i bydelen Risskov i det nordlige Aarhus. Stationen ligger på Grenaabanen mellem Aarhus og Grenaa, der siden 2019 er en del af Aarhus Letbane.

Historie 
Banen blev lukket for ombygning til letbane 27. august 2016. Det var forventet, at den ville genåbne som en del af Aarhus Letbane i begyndelsen af 2018, men på grund af manglende sikkerhedsgodkendelse blev genåbningen udskudt på ubestemt tid. Godkendelsen forelå 25. april 2019, og genåbningen fandt sted 30. april 2019.

Galleri 

Vestre Strandallé Station i 2014 før omdannelsen til letbane.

Noter

Eksterne henvisninger 

Stationer på Grenaabanen
Stationer i Aarhus Kommune
Risskov
Freddie Highmore

Alfred Thomas Highmore (født 14. februar 1992) er en engelsk skuespiller. Han blev tidligt kendt for rollen som Charlie i Charlie og Chokoladefabrikken, som Arthur i Arthur og Minimoyserne og som tvillingerne Simon og Jared Grace i Spiderwick Fortælingerne. Han har siden 2017 spillet Dr. Shaun Murphy i tv-serien The Good Doctor.

Filmografi

Referencer

Eksterne henvisninger 
 

Skuespillere fra England
Torsøvej Station

Torsøvej Station er en letbanestation og tidligere jernbanestation  i bydelen Risskov i Aarhus. Stationen ligger på Grenaabanen mellem Aarhus og Grenaa, der siden 2019 er en del af Aarhus Letbane.

Historie 
Banen blev lukket for ombygning til letbane 27. august 2016. Det var forventet, at den ville genåbne som en del af Aarhus Letbane i begyndelsen af 2018, men på grund af manglende sikkerhedsgodkendelse blev genåbningen udskudt på ubestemt tid. Godkendelsen forelå 25. april 2019, og genåbningen fandt sted 30. april 2019.

Planer for området 
Området på begge sider af letbanen er i dag præget af erhversgrunde. I de kommende år skal der etableres en helt ny bydel med boligbebyggelse og rekreative områder. Langs med letbanen er der planer om at etablere en 'high line', som også skal forbindes til eller erstatte den eksisterende fodgængerbro ved stationen.

Noter 

Stationer på Grenaabanen
Stationer i Aarhus Kommune
Risskov
Al-Aqsa-moskeen

Al-Aqsa-moskeen er en moské i Jerusalem, bygget ca. år 705.  Det er det tredje helligste sted indenfor Islam, efter Mekka og Medina. Moskeens kuppel er 56 meter i diameter, og er dermed verdens syvendestørste moské. På moskeens nordlige del er der ridset et citat af Muhammed ind. Al-Aqsa-moskeen er muslimernes 3. største helligdom og er blevet omtalt af aviserne under mange omstændigheder de sidste år. Kun gifte palæstinensiske mænd over 50 år og gifte palæstinensiske kvinder over 45 år kan besøge den i Ramadanen uden særlig tilladelse, og udenfor Ramadanen er der slet ingen adgang for palæstinensere, men kun adgang for israelske muslimer.
Den er bygget på tempelbjerget, som er Salomos tempels gamle tempelplads.

Noter 

Moskeer
Jerusalem
At komme ind i himlen levende
Lystrup Station

Lystrup Station er en letbanestation og tidligere jernbanestation i byen Lystrup cirka 10 km nord for Aarhus centrum. Stationen ligger på Grenaabanen mellem Aarhus og Grenaa, der siden 2019 er en del af Aarhus Letbane. Den er desuden endestation for letbanens indre strækning fra Skolebakken via Universitetshospitalet.

Historie 
Grenaabanen blev lukket for ombygning til letbane 27. august 2016. Det var forventet, at den ville genåbne som en del af Aarhus Letbane i begyndelsen af 2018, hvor den sidste del af den nybyggede indre strækning mellem Lisbjerg og Lystrup også skulle åbne. På grund af manglende sikkerhedsgodkendelse blev genåbningen hhv. åbningen af den nye strækning imidlertid udskudt på ubestemt tid. Godkendelsen forelå 25. april 2019, og genåbningen hhv. åbningen vil fandt sted 30. april 2019.

Galleri

Noter 

Stationer på Aarhus Letbane
Stationer på Grenaabanen
Stationer i Aarhus Kommune
Hovmarken Station

Hovmarken Station er en letbanestation og tidligere jernbanestation i den østlige del af byen Lystrup i Østjylland. Stationen ligger på Grenaabanen mellem Aarhus og Grenaa, der siden 2019 er en del af Aarhus Letbane.

Banen blev lukket for ombygning til letbane 27. august 2016. Det var forventet, at den ville genåbne som en del af Aarhus Letbane i begyndelsen af 2018, men på grund af manglende sikkerhedsgodkendelse blev genåbningen udskudt på ubestemt tid. Godkendelsen forelå 25. april 2019, og genåbningen fandt sted 30. april 2019.

Noter 

Stationer på Grenaabanen
Stationer i Aarhus Kommune
Hjortshøj Station

Hjortshøj Station er en letbanestation og tidligere jernbanestation, der ligger i stationsbyen Hjortshøj i Østjylland. Stationen ligger på Grenaabanen mellem Aarhus og Grenaa, der siden 2019 er en del af Aarhus Letbane.

Historie
Grenaabanen blev lukket for ombygning til letbane 27. august 2016. Det var forventet, at den ville genåbne som en del af Aarhus Letbane i begyndelsen af 2018, men på grund af manglende sikkerhedsgodkendelse blev genåbningen udskudt på ubestemt tid. Godkendelsen forelå 25. april 2019, og genåbningen fandt sted 30. april 2019.

Galleri

Noter 

Stationer på Grenaabanen
Stationer i Aarhus Kommune
Skødstrup Station

Skødstrup Station er en letbanestation og tidligere jernbanestation i byen Skødstrup (Aarhus) i Østjylland. Stationen ligger på Grenaabanen mellem Aarhus og Grenaa, der siden 2019 er en del af Aarhus Letbane.

Historie 
Banen blev lukket for ombygning til letbane 27. august 2016. Det var forventet, at den ville genåbne som en del af Aarhus Letbane i begyndelsen af 2018, men på grund af manglende sikkerhedsgodkendelse blev genåbningen udskudt på ubestemt tid. Godkendelsen forelå 25. april 2019, og genåbningen fandt sted 30. april 2019.

Galleri

Noter 

Stationer på Grenaabanen
Stationer i Aarhus Kommune
Adam Dyrvig Tatt

Adam Dyrvig Tatt (født 15. november 1979 i Odense) er en dansk journalist, der er bedst bedst kendt fra den såkaldte Strandvænget-sagen fra 2007, hvor han via skjult kamera dokumenterede, at der fandt et omfattende omsorgssvigt af de udviklingshæmmede beboere sted på bostedet Strandvænget i Nyborg. Siden 2022 har han været chefredaktør på mediet Danwatch.

Baggrund 
Han blev student fra Odense Katedralskole i 2000 og blev optaget på Danmarks Journalisthøjskole i 2004, og afsluttede denne i 2008. Han har tidligere været tilrettelægger på produktionsselskabet Made in Copenhagen.

Anholdelse og debat 
Den 13. september 2023 blev han anholdt på Prinsessegade på Christianshavn – et område, hvor Københavns Politi i slutningen af august indførte en visitationszone efter et dødeligt skyderi på Christiania. Ifølge Tatt talte han i telefon med høretelefoner i ørene og havde telefonen i hånden, da en motorcykelbetjent drejede ind foran ham og stoppede ham. Betjenten ville give ham en bøde for at holde sin mobiltelefon, mens han kørte på cykel. Betjenten bad om id, hvilket han ikke havde på sig, da han havde glemt sin pung på arbejdspladsen. Han afviste betjentens sigtelse, da han ikke mente, at han havde brudt loven, da han havde brugt høretelefoner og blot havde telefonen i hånden. Efter yderligere diskussion blev han anholdt. Mens han lå ned og var fikseret, blev han sprøjtet i ansigtet med peberspray. Københavns Politi sigtede ham for fire lovovertrædelser. At bruge telefon, mens han kørte på cykel. At nægte at oplyse navn og fødselsdato. At have udøvet vold mod og truet tjenestemand samt at have modsat sig anholdelse.

Anholdelsen blev filmet af en forbipasserende, der opholdt sig på den modsatte side af Prinsessegade. Videoen blev første gang delt af Politiken to dage efter anholdelsen. Videoen blev efterfølgende bragt i landsdækkende nyhedsmedier og fik massiv opmærksomhed. Den skabte desuden debat både blandt politikere på Christiansborg og blandt almindelige danskere på sociale medier. SF's retsordfører Karina Lorentzen Dehnhardt udtalte; "Jeg synes, man reagerer alt for voldsomt på det, der tilsyneladende er en situation, som handler om snak i en mobiltelefon. Jeg er uforstående over, at de anvender magt på den måde. Det er vigtigt, den går hele vejen i DUP'en (Den Uafhængige Politimyndighed), så vi kan se, om der er tale om en lovlig eller ulovlig magtanvendelse". Enhedslistens retsordfører Rosa Lund udtalte sig også om episoden; "Jeg håber, at efterspillet bliver, at der kommer flere ressourcer til DUP. Jeg tænker, at alle, der ser videoen, synes, at det er for voldsom en behandling, og at det ikke er meningen". Justitsminister Peter Hummelgaard udtalte til Ekstra Bladet; "Jeg ønsker ikke at kommentere den konkrete sag, men jeg noterer mig, at Københavns Politi har sendt sagen videre til Den Uafhængige Politiklagemyndighed, som nu vil vurdere sagen."

Sagen er overdraget til Den Uafhængige Politiklagemyndighed (DUP) af Københavns Politi, ligesom Adam Dyrvig Tatts forsvarsadvokat også har klaget til samme.

Referencer 

Journalister fra Danmark
Personer fra Odense
Løgten Station

Løgten Station er en letbanestation og tidligere jernbanestation i stationsbyen Løgten i Østjylland. Stationen ligger på Grenaabanen mellem Aarhus og Grenaa, der siden 2019 er en del af Aarhus Letbane.

Historie 
Grenaabanen blev lukket for ombygning til letbane 27. august 2016. Det var forventet, at den ville genåbne som en del af Aarhus Letbane i begyndelsen af 2018, men på grund af manglende sikkerhedsgodkendelse blev genåbningen udskudt på ubestemt tid. Godkendelsen forelå 25. april 2019, og genåbningen fandt sted 30. april 2019.

Galleri

Noter 

Stationer på Grenaabanen
Stationer i Aarhus Kommune
Hornslet Station

Hornslet Station er en letbanestation og tidligere jernbanestation i byen Hornslet på Djursland i Østjylland. Stationen ligger på Grenaabanen mellem Aarhus og Grenaa, der siden 2019 er en del af Aarhus Letbane.

Historie 
Banen blev lukket for ombygning til letbane 27. august 2016. Det var forventet, at den ville genåbne som en del af Aarhus Letbane i begyndelsen af 2018, men på grund af manglende sikkerhedsgodkendelse blev genåbningen udskudt på ubestemt tid. Godkendelsen forelå 25. april 2019, og genåbningen fandt sted 30. april 2019.

I forbindelse med ombygningen gennemgik stationen en omfattende renovering med udskiftning af alt stationsinventaret. Desuden blev der installeret toiletter.

Galleri

Eksterne henvisninger

Noter 

Stationer på Grenaabanen
Station
Mørke Station

Mørke Station er en letbanestation og tidligere jernbanestation i byen Mørke på Djursland i Østjylland. Stationen ligger på Grenaabanen mellem Aarhus og Grenaa, der siden 2019 er en del af Aarhus Letbane.

Historie 
Banen blev lukket for ombygning til letbane 27. august 2016. Det var forventet, at den ville genåbne som en del af Aarhus Letbane i begyndelsen af 2018, men på grund af manglende sikkerhedsgodkendelse blev genåbningen udskudt på ubestemt tid. Godkendelsen forelå 25. april 2019, og genåbningen fandt sted 30. april 2019. I forbindelse med ombygningen gennemgik stationen en omfattende renovering med udskiftning af alt stationsinventaret. Desuden blev der installeret toiletter.

Mens der kørte tog var der timedrift til både Aarhus og Grenaa.

Noter 

Stationer på Grenaabanen
Bygninger, konstruktioner og anlæg i Syddjurs Kommune